SA tennislegende Wayne Ferreira terug langs die baan | Huisgenoot
SA tennislegende Wayne Ferreira terug langs die baan
Die Suid-Afrikaanse tennisspeler Wayne Ferreira was in Mei 1995 sesde op die tennisranglys. Getty Images en Verskaf
Lank voor enigiemand nog van Novak Djokovic, Roger Federer en Rafael Nadal gehoor het, het Suid-Afrika sy eie ster in die gentleman's game gehad.
Die sproetgesig Wayne Ferreira, wat in die laat 1980's sy debuut in beroepstennis gemaak het, het in 'n stadium sesde op die wêreldranglys gepronk en Suid-Afrikaners van 'n sege op Wimbledon laat droom.
Hy het in 56 agtereenvolgende Grand Slam-toernooie gespeel – dit maak van hom die speler wat dit die vyfde meeste kere al reggekry het. Al het 'n Grand Slamoorwinning hom bly ontwyk, het hy twee keer die halfeindstryd van die Australiese Ope gehaal.